**Nr. 18635/27.03.2018**

**PROIECT DE HOTĂRÂRE**

**privind aprobarea modalității de gestiune a transportului public local de călători prin curse regulate în Municipiul Sfântu Gheorghe**

**Consiliul Local al Municipiului Sfântu Gheorghe, în şedinţă ordinară;**

Având în vedere Expunerea de motive nr. 18633/27.03.2018 a viceprimarului Municipiului Sfântu Gheorghe, dl. Toth-Birtan Csaba;

Având în vedere Raportul de specialitate nr. 18634/27.03.2018 al Direcţiei Tehnice și Monitorizare Societăți Comerciale și Servicii Comunitare de Utilități Publice din cadrul Primăriei Mmunicipiului Sfântu Gheorghe;

În conformitate cu dispoziţiile art. 1 alin. (2) lit. h, art. 8 alin. (3) lit d, art. 22 alin. (2) lit. b, art. 29 alin. (2), alin. (5)alin. (6), (13) din Legea serviciilor comunitare de utilităţi publice nr. 51/2006 republicată, coroborat cu art. 17, art. 21 alin. (1) şi (4), art. 23 alin. (2), art. 27 alin. (1), art. 28 alin. (1) lit a, art. 30 alin. (2) lit. b din Legea serviciilor de transport public local nr. 92/2007 cu modificările şi completările ulterioare, art. 10 alin. (2) şi art. 54 lit. b din Ordinul Ministrului Internelor şi Reformei Administrative nr. 353/2007 pentru aprobarea Normelor de aplicare a Legii serviciilor de transport public local nr. 92/2007, cu modificările şi completările ulterioare;

Având în vedere prevederile Ordinului nr. 140 din 30 mai 2017 privind modalitatea de atribuire a contractelor de delegare a gestiunii serviciilor de transport public local, a Regulamentului (CE) nr. [1.370/2007](https://idrept.ro/12002932.htm) al Parlamentului European şi al Consiliului din 23 octombrie 2007 privind serviciile publice de transport feroviar şi rutier de călători şi de abrogare a Regulamentelor (CEE) nr. [1.191/69](https://idrept.ro/12009965.htm) şi nr. [1.107/70](https://idrept.ro/12009967.htm) ale Consiliului;

Având în vedere parcurgerea procedurii prevăzute la art. 7 din Legea nr. 52/2003 privind transparenţa decizională în administraţia publică, republicată;

În conformitate cu art. 36 alin. (2) lit. d, alin. (5) lit. a, şi alin. (6) lit a pct. 14 din Legea nr. 215/2001 privind administraţia publică locală, republicată, cu modificările şi completările ulterioare;

În temeiul art. 45 alin. (3) şi art. 115 alin. (1) lit. b din Legea nr. 215/2001 privind administraţia publică locală, republicată, cu modificările şi completările ulterioare;

**HOTĂRĂŞTE**

**ART. 1.** - Se aprobă Studiul de oportunitate elaborat în vederea stabilirii modalității de gestiune a serviciului de transport public local de călători prin curse regulate în Municipiul Sfântu Gheorghe, prin atribuire directă, potrivit anexei la prezenta hotărâre din care face parte integrantă.

**ART. 2.** - Cu îndeplinirea prevederilor prezentei hotărâri se încredinţează Direcţia Tehnică și Monitorizare societăți comerciale și servicii comunitare de utilități publice, Direcţia Patrimoniu, Direcţia Economică din cadrul Primăriei municipiului Sfântu Gheorghe şi MULTI-TRANS S.A. Sfântu Gheorghe.

Sfântu Gheorghe, la \_\_\_\_\_\_\_\_\_\_\_\_\_\_\_\_\_\_\_\_.

**PREŞEDINTE DE ŞEDINŢĂ**